По време на Първата световна война „Бенбоу“ влиза в бойния състав на Гранд Флийта, базиращ се в Скапа Флоу и оглавява едно от подразделенията на флота в главното военноморско сражение. „Бенбоу“ провежда остатъка от войната в английски води, след края на войната е изпратен в Средиземноморието, а след това в Черно море. „Бенбоу“ взема участие в Гражданската война в Русия. Той води бомбардировка по бреговите позиции на червените в поддръжка на Бялата армия до техния крах през 1920 г.